Diari Oficial de la Generalitat Valenciana


Sumari del DOGV 6129, del 23-10-2009 (2009/11106)

RESOLUCIÓ de 21 d'octubre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni específic de col·laboració entre el Ministeri de Medi Ambient i Medi Rural i Marí, i la Generalitat, a través de la Conselleria d'Agricultura, Pesca i Alimentació, en matèria d'estadística, any 2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6129

Data del DOGV
:   23-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11301


Data del document
:   21-10-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Agricultura, Pesca i Alimentació
    * estadística
    * cooperació administrativa
    * administració central
    * estadística agrària
    * estadística regional

RESOLUCIÓ de 21 d'octubre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni específic de col·laboració entre el Ministeri de Medi Ambient i Medi Rural i Marí, i la Generalitat, a través de la Conselleria d'Agricultura, Pesca i Alimentació, en matèria d'estadística, any 2009. [2009/11523]  
El Ministeri de Medi Ambient i Medi Rural i Marí, i la Generalitat, a través de la Conselleria d'Agricultura, Pesca i Alimentació, han subscrit, després de la tramitació prèvia reglamentària, l'11 de setembre de 2009, un conveni específic de col·laboració en matèria d'estadística, any 2009.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2014/2009, i que figura com a annex d'esta resolució.  
València, 21 d'octubre de 2009.- El director general de Relacions amb les Corts i Secretariat del Consell: Ángel Mompó Romero.  
Conveni específic de col·laboració entre el Ministeri de Medi Ambient i Medi Rural i Marí i la Generalitat, a través de la Conselleria d'Agricultura, Pesca i Alimentació, en matèria d'estadística, any 2009  
Madrid, 11 de setembre de 2009  
Reunits  
D'una banda, Santiago Menéndez de Luarca, subsecretari de Medi Ambient i Medi Rural i Marí, en virtut del Reial Decret 490/2008, de 14 d'abril, pel qual es disposa el seu nomenament, en nom i representació de l'esmentat Departament, d'acord amb les atribucions delegades en l'Orde ARM/499/2009, de 24 de febrer (Boletín Oficial del Estado, de 3 de març), de Delegació d'Atribucions en el Ministeri de Medi Ambient i Medi Rural i Marí.  
D'altra banda, Maritina Hernández Miñana, consellera d'Agricultura, Pesca i Alimentació de la Generalitat, en virtut del Decret número 8/2007, de 28 de juny, pel qual es disposa el seu nomenament i fent ús de les atribucions que li han sigut conferides per acord del Consell, de data 3 de juliol de 2009.   
Ambdós parts es reconeixen capacitat jurídica suficient per a subscriure este conveni específic de col·laboració i, a este efecte,  
Exposen  
Primer. Que el Ministeri de Medi Ambient i Medi Rural i Marí actua d'acord amb allò que s'establix en l'article 149.1.31ª de la Constitució Espanyola, que reserva de forma exclusiva a l'Estat la competència en matèria d'estadística per a finalitats estatals.  
D'altra banda, la Comunitat Valenciana ha assumit la competència exclusiva sobre les estadístiques per a finalitats de la comunitat autònoma, de conformitat amb allò que es preveu en l'article 49-1-32 del seu Estatut d'Autonomia (en la redacció feta per Llei Orgànica 1/2006, d'11 d'abril).  
Segon. Que hi ha una creixent trajectòria de cooperació en matèria d'elaboració d'estadístiques agroalimentàries entre l'administració General de l'Estat i de la Comunitat Valenciana en l'àmbit de les seues competències respectives. Esta cooperació s'ha materialitzat per mitjà de la subscripció, amb data 19 de maig de 2009, d'un conveni marc de col·laboració en matèria d'estadística.   
Tercer. Que l'esmentat conveni marc, preveu, en la seua clàusula tercera, la subscripció de convenis específics de col·laboració que determinen les accions que constituïxen el seu objecte, els compromisos que assumixen les parts i el seu finançament.  
Quart. Que les parts consideren convenient l'harmonització i la comparació de les estadístiques elaborades en virtut de les seues competències, així com l'establiment d'una única font de recollida d'informació, que evite duplicitats, divergències i molèsties a l'informador i minimitze el cost que suposa l'execució del Programa Estadístic, i garantir el suficient grau de cobertura, fiabilitat i oportunitat, d'acord amb les exigències de la normativa autonòmica, nacional i de la Unió Europea.  
Quint. Que l'article 6, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'administració General de l'Estat i els òrgans de govern de les comunitats autònomes per a realitzar convenis de col·laboració entre si i en l'àmbit de les seues competències respectives.  
Conseqüentment, les parts estan habilitades per a la subscripció d'este conveni específic, el qual queda fora de l'àmbit d'aplicació de la Llei 30/2007, de 30 octubre, de Contractes del Sector Públic, excepte per a la resolució dels dubtes i de les llacunes que pogueren presentar-se, i en este cas s'aplicaran els principis de l'esmentat text legal.   
Per tot allò que s'ha exposat, les parts subscriuen este conveni específic de col·laboració, amb subjecció a les següents,  
Clàusules  
Primera. Objecte  
Este conveni específic de col·laboració té com a objecte establir l'acció conjunta de les parts que firmen, en matèria d'estadística agrària, ramadera i alimentària, per a dur a terme, durant l'any 2009, les funcions necessàries en la recollida d'informació en explotacions agràries i ramaderes, establiments i empreses industrials agroalimentàries i mercats de productes agraris i ramaders; així com la gravació i validació d'estes, en l'àmbit territorial de la Comunitat Valenciana, per a l'execució del Programa d'Estadístiques.  
Segona. Actuacions  
1. Ambdós parts es comprometen al desenvolupament de les actuacions següents:   
a) Aprovació i execució del Pla Específic Anual d'actuació conjunta d'ambdós administracions en matèria d'estadística agrària, ramadera i alimentària, contingut en l'annex, i actua cada una en l'àmbit de les seues competències respectives en el desenvolupament de l'esmentat Pla.  
b) Establiment d'objectius d'interés comú per a la realització coordinada i conjunta de les esmentades operacions estadístiques, en l'àmbit de les seues competències respectives.  
2. La Conselleria d'Agricultura, Pesca i Alimentació de la Comunitat Valenciana es compromet a realitzar les actuacions següents:  
a) Les operacions estadístiques necessàries per a l'execució del seu Programa d'Estadístiques en exercici de la seua competència exclusiva sobre les estadístiques per a finalitats de la Comunitat Valenciana.   
b) Finançar les esmentades operacions estadístiques amb una quantitat màxima de dos-cents un mil cinc-cents cinquanta-set euros (201.557,00 euros), a càrrec de l'aplicació pressupostària 25.12.16.029.75.2, línia 3302 i a l'aplicació pressupostària 54.31.24.593.32.8 del pressupost de la Generalitat per a l'any 2009.   
c) Realitzar les operacions estadístiques recollides en l'annex de característiques metodològiques adjunt a este conveni, i posterior lliurament dels resultats obtinguts al Ministeri de Medi Ambient i Medi Rural i Marí, d'acord amb els calendaris que s'establisquen.  
3. El Ministeri de Medi Ambient i Medi Rural i Marí es compromet a realitzar les actuacions següents:  
a) La integració de les operacions en matèria d'estadística objecte d'este conveni, realitzades per la Comunitat Valenciana, recollides en l'annex sobre característiques metodològiques, per a la realització del Programa d'Estadístiques.  
b) Finançar amb la quantitat de tres-cents tres mil sis-cents euros (303.600,00 euros), aquella part dels treballs que ha de realitzar la Comunitat Valenciana conduents a la realització del Programa d'Estadístiques.  
Tercera. Finançament i forma de pagament  
El Ministeri de Medi Ambient i Medi Rural i Marí abonarà a la Comunitat Valenciana la quantitat de tres-cents tres mil sis-cents euros (303.600,00 euros), per les funcions realitzades, d'acord amb allò que es preveu en la clàusula segona, a càrrec de l'aplicació pressupostària 35.05.928U.802.23, del Programa 451O.  
El pagament de la quantitat esmentada es realitzarà per mitjà de transferència al compte bancari, codis: 2285.0315.70.6583449837, prèvia comprovació de les funcions realitzades per la comunitat autònoma, d'acord amb el següent règim de pagaments:  
A) El 70 per cent de l'import global, dos-cents dotze mil cinc-cents vint euros (212.520,00 euros), després de la firma d'este conveni, i una vegada comprovades les esmentades funcions i certificada la conformitat d'estes pel Ministeri.  
B) El 30 per cent de l'import global, noranta-un mil huitanta euros (91.080 euros), amb data de referència 30 de novembre de 2009, prèvia recepció de conformitat pel Ministeri.  
Quarta. Duració  
Este conveni té efecte des del dia de la firma i fins al 31 de desembre de 2009.  
Quinta. Resolució  
Este conveni específic podrà ser resolt d'acord mutu entre les parts o per decisió motivada d'una d'estes, que s'ha de comunicar per escrit a l'altra part amb, almenys, tres mesos d'antelació.  
Sexta. Jurisdicció  
Este conveni té naturalesa administrativa, segons allò que es disposa en l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es troba exclòs de l'àmbit d'aplicació de la Llei 30/2007, de 30 d'octubre, de Contractes del Sector Públic, en virtut d'allò que s'establix en l'article 4.1. c de l'esmentada norma.  
Les controvèrsies que es puguen plantejar sobre la interpretació i l'execució d'este conveni, han de ser resoltes per la Jurisdicció Contenciosa Administrativa, d'acord amb la Llei 29/1998, de 13 de juliol, Reguladora d'este Orde Jurisdiccional.  
I, en prova de conformitat, i per què conste tot allò que s'ha convingut, les parts firmen este conveni específic de col·laboració, en tres exemplars i en tots els seus fulls, en el lloc i en la data a l'inici indicats.  
El subsecretari de Medi Ambient i Medi Rural i Marí: Santiago Menéndez de Luarca.  
La consellera d'Agricultura, Pesca i Alimentació de la Generalitat: Maritina Hernández Miñana.  
ANNEX: LLISTAT GENERAL D'OPERACIONS ESTADÍSTIQUES I CARACTERÍSTIQUES METODOLÒGIQUES  
(Conveni específic de col·laboració entre el Ministeri de Medi Ambient i Medi Rural i Marí i la Comunitat Valenciana, 2009)  
  
  
\* \* \* \* \* \* \* \* \* \* \* \* \* \* \* \* \* \*  
ANEXO: LISTADO GENERAL DE OPERACIONES ESTADÍSTICAS Y CARACTERÍSTICAS METODOLÓGICAS  
(Convenio Específico de Colaboración Ministerio de Medio Ambiente y Medio Rural y Marino - Comunitat Valenciana / 2009)  
  
